stanford-oval/wikipedia huggingface dataset:
8. joulukuuta

8. joulukuuta on gregoriaanisen kalenterin mukaan vuoden 342. päivä (343. päivä karkausvuonna). Vuodesta on jäljellä 23 päivää.
Nimipäivät

suomalainen kalenteri: Kyllikki, Kylli
suomenruotsalainen kalenteri: Angela, Angelika, Angelina
ortodoksinen kalenteri: Tapio, Kirilä, Kiril
pohjoissaamenkielinen kalenteri: Mávdná, Mávnnel
vanhemmissa kalentereissa: Anna, Georg, Magna, Magnhild, Maria, Segridis, Virginia, Zeno
Tapahtumia

1845 – Karl Ludwig Hencke löysi viidennen koskaan löydetyn asteroidin, Astraean, minkä jälkeen asteroideja alkoi löytyä kiihtyvällä tahdilla. Tämä johti lopulta niiden erottamiseen planeetoista.
1854 – Paavi Pius IX julisti dogmiksi opin Neitsyt Marian perisynnittömästä sikiämisestä.
1907 – Kustaa V nousi Ruotsin valtaistuimelle.
1918 – Nuorsuomalaisen Puolueen enemmistö, Suomalaisen Puolueen vähemmistö ja Kansanpuolue perustivat Kansallisen Edistyspuolueen, Liberaalien edeltäjän.
1941 – Toinen maailmansota: Yhdysvaltain kongressi, Kiinan tasavalta ja Alankomaat julistivat sodan Japanille reaktiona Japanin hyökkäykselle Pearl Harboriin.
1941 – Toinen maailmansota: japanilaiset hyökkäsivät Brittien siirtokuntaan Hongkongiin vajaan kuuden tunnin kuluttua hyökkäyksestä Pearl Harboriin.
1941 – Holokausti: kaasuvaunuja (häkää) käytettiin ensimmäisen kerran teloitukseen Chełmnon keskitysleirillä Puolassa.
1965 – Vatikaanin toinen kirkolliskokous päättyi.
1972 – Suomen Maaseudun Puolueesta sen sisäisten kiistojen vuoksi eronnut 12 kansanedustajan ryhmä järjestäytyi Suomen kansan yhtenäisyyden puolueen eduskuntaryhmäksi.
1974 – Kreikan kansanäänestyksessä äänestettiin monarkian lakkauttamisen ja tasavaltalaisuuteen siirtymisen puolesta.
1976 – Eagles-yhtye julkaisi albumin Hotel California.
1980 – Mark David Chapman murhasi John Lennonin.
1987 – Neuvostoliiton johtaja Mihail Gorbatšov ja Yhdysvaltain presidentti Ronald Reagan solmivat INF-ohjussopimuksen.
1991 – Venäjän, Valko-Venäjän ja Ukrainan johtajat solmivat Neuvostoliiton lakkauttaneen ja Itsenäisten valtioiden yhteisön perustaneen sopimuksen.
2004 – Darrel Abbott ("Dimebag") ammuttiin yhtyeensä Damageplanin keikalla.
2004 – Kaksitoista Etelä-Amerikan valtiota solmi Cuscon julistuksen ja perusti näin Etelä-Amerikan valtioiden unionin.
2005 – Sotarikoksista epäilty etsintäkuulutettu kroatialainen kenraali Ante Gotovina pidätettiin Kanariansaarilla.
2006 – Suomen vanhin kaupallinen radiokanava Radio City lopetti toimintansa.
Kuolleita

1691 – Richard Baxter, englantilainen pappi (s. 1615)
1722 – Elisabeth Charlotte von der Pfalz, Orléansin herttuatar (s. 1652)
1810 – Ange-François Fariau de Saint-Ange, ranskalainen runoilija, kääntäjä ja Ranskan akatemian jäsen (s. 1747)
1813 – Johann Philipp Achilles Leisler, saksalainen lääkäri ja lintutieteilijä (s. 1771 tai 1772)
1894 – Karl Johan Numell, suomenruotsalainen metsänhoitaja ja kirjailija (s. 1826)
1894 – Pafnuti Tšebyšov, venäläinen matemaatikko (s. 1821)
1899 – Yrjö Kivimies, suomalainen kirjailija, kriitikko, kolumnisti ja kääntäjä (k. 1980)
1907 – Oskar II, Ruotsin ja Norjan kuningas (s. 1829)
1933 – Yamamoto Gonnohyōe, japanilainen amiraali ja Japanin pääministeri (s. 1852)
1935 – Erland Kumlander (”Erkki Karu”), suomalainen elokuvaohjaaja ja -tuottaja (s. 1887)
1963 – Sarit Dhanarajata, Thaimaan pääministeri (s. 1908)
1975 – Gary Thain, uusiseelantilainen muusikko ("Uriah Heep") (s. 1948) (heroiinin yliannostus)
1977 – Lauri Leppänen, suomalainen kuvanveistäjä ja jääkärikapteeni (s. 1895)
1978 – Golda Meir, venäläissyntyinen Israelin pääministeri (s. 1898)
1980 – John Lennon, brittiläinen muusikko (s. 1940) (ammuttiin)
1982 – Marty Robbins, yhdysvaltalainen country-laulaja (s. 1925)
1984 – Nicholas Dingley ("Razzle"), englantilainen rumpali ("Hanoi Rocks") (s. 1960)
1999 – Péter Kuczka, unkarilainen kirjailija (s. 1923)
2003 – Rubén González, kuubalainen pianisti ("Buena Vista Social Club") (s. 1919)
2003 – Pekka Siitoin, suomalainen kansallissosialisti (s. 1944)
2004 – Darrell Lance Abbott (”Dimebag”), yhdysvaltalainen muusikko ("Pantera") (s. 1966) (ammuttiin)
2007 – Harold J. Leavitt, yhdysvaltalainen organisaatiotieteilijä (s. 1922)
2013 – John Cornforth, vuoden 1975 Nobelin kemianpalkinnon saanut australialainen kemisti (s. 1917)
2016 – John Glenn, yhdysvaltalainen astronautti ja poliitikko (s. 1921)
2016 – Joseph Mascolo, yhdysvaltalainen näyttelijä (s. 1929)
2019 – Jarad Anthony Higgins ("Juice WRLD"), yhdysvaltalainen rap-artisti, laulaja ja lauluntekijä. (s. 1998)
2021 – Malcolm Troup, kanadalainen pianisti ja musiikkipedagogi (s. 1930)
2023 – Ryan O’Neal, yhdysvaltalainen näyttelijä (s. 1941)
2023 – Gustav Rosenlew, suomalainen diplomi-insinööri ja yritysjohtaja (s. 1929)
Gary Hartstein

| Gary Hartstein> Henkilötiedot |
| --- | --- |
Syntynyt: 17. toukokuuta 1955 (ikä 69) Staten Island, Yhdysvallat
Kansalaisuus:   Yhdysvallat
Gary Hartstein (s. 17. toukokuuta 1955 Staten Island, Yhdysvallat) on yhdysvaltalainen professori. Hartsein toimi kansainvälisen autoliiton FIA:n lääketieteellisenä delegaattina ja ylilääkärinä Formula 1 -sarjassa vuodet 2005-2012. Vuodet 1997-2005 hän toimi Sid Watkinsin apulaisena. Uudeksi ylilääkäriksi sarjaan nimettiin hänen tilalleen vuodesta 2013 alkaen Ian Roberts.
Aiheesta muualla

Kotisivut
Twitter
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Yhdysvallat 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gary Hartstein
Käännös suomeksi
Sikala

Sikoja sikalassa.
Sikala on maatalousrakennus, jossa kasvatetaan sikoja. Siat elävät tavallisesti karsinoissa, joissa on yleensä kymmeniä sikoja. Sikalalla ja sikakarsinalla on erilaisia vaatimuksia kuin esimerkiksi lampaiden tai lehmien oleskelutiloilla:
Siat syövät kaikkia kasveja. Ne syövät ajan mittaan minkä tahansa ulkotarhan kaikki kasvit juurineen.
Sioilla ei ole toimivia hikirauhasia. Liian kuumassa niiden on päästävä rypemään liejussa viilentyäkseen.
Luonnollisissa olosuhteissa siat tonkivat maata. Ne voivat kaivaa käytävän kevytrakenteisen aidan ali.
Lihasioilla on yleensä betoni- ja ritiläpohjainen karsina, josta lanta valuu ritilän läpi lietelantasäiliöön. Sikala on täysin riippuvainen koneellisesta ilmanvaihdosta: jos sähköt katkeavat, siat kuolevat hapenpuutteeseen niiden lannasta erittyvän ammoniakin täyttäessä ilmatilan.
Emakkosikalassa elävät yleensä vastasyntyneet siat eli porsaat. Vähän yli kahden kuukauden ikäisinä porsaat myydään lihasikaloihin. Parhaat yksilöt jätetään kuitenkin emakkosikaloihin jatkamaan sukua.
Sikalat Suomessa

Maataloustuotannon teollistuessa Suomessakin ovat vakiintuneet ns. suursikalat. Suomessa sikalan keskikoko on 600–1300 sikaa ja yli tuhannen sian sikalat ovat yleistymässä. Suomen tyypillisin sikalatyyppi on osittainen rakolattiasikala (83 % sikaloista). Lihaksi kasvatettavia sikoja pidetään pääosan ajasta ryhmäkarsinoissa, joissa on tyypillisesti 10-15 yksilöä.
Pihattosikalassa siat saavat liikkua vapaasti noin kymmenen sian ryhmänsä alueella; yksittäishäkissä sika ei välttämättä mahdu edes kääntymään. Emakkoa kohti on eläinsuojelulainsäädännön perusteella oltava pinta-alaa vähintään 2,25 m² ja ensikkoa eli ensiraskauttaan elävää emakkoa kohti 1,64 m².lähde? Sikoja on eläinsuojeluasetuksen mukaan pidettävä ryhmässä, ellei ”ryhmästä erottamiseen ole eläinlääketieteellistä tai eläinten vihamieliseen käyttäytymiseen liittyvää syytä”. Vuodesta 2013 alkaen emakoiden pitäminen erillään ryhmästä on kiellettyä muulloin kuin odotetun porsimisen ja tiineytyksen välisenä aikana. Sikalassa, joka rakennetaan, peruskorjataan tai sen osasto peruskorjataan tätä ennen, ei saa myöskään pitää emakkoa erikseen muista muuten kuin edellä mainituista syistä.
Luomusikaloissa emakoita ei saa porsimisen ja imetyksen ajan pitää niin pienessä häkissä, ettei emakko mahdu kääntymään. Emakot ja siitoskarjut pääsevät ulos toukokuun ja lokakuun välisenä aikana. Vuodesta 2011 lähtien kaikkien luomulihasikojen on täytynyt päästä ulkoilemaan.
Sikalan työntekijöiden työsuojelu edellyttää kuulonsuojausta ruokinta-aikana.lähde?
Aiheesta muualla

Kuvia tai muita tiedostoja aiheesta Sikala Wikimedia Commonsissa
Suomalainen sikala.
Mika Lintilä

| Mika Lintilä |
| --- | --- |
 Mika Lintilä vuonna 2019.
Suomen elinkeinoministeri
 Sipilän hallitus 29.12.2016–6.6.2019 Marinin hallitus 10.12.2019–20.6.2023  
Edeltäjä:  Olli Rehn Katri Kulmuni
Seuraaja:  Katri Kulmuni Vilhelm Junnila
Suomen valtiovarainministeri
 Rinteen hallitus 6.6.2019–10.12.2019  
Edeltäjä:  Petteri Orpo
Seuraaja:  Katri Kulmuni
Suomen pääministerin sijainen
 Rinteen hallitus 6.6.2019–12.9.2019  
Edeltäjä:  Petteri Orpo
Seuraaja:  Katri Kulmuni
Kansanedustaja
 24.3.1999–  
Ryhmä/puolue:  Keskustan eduskuntaryhmä
Vaalipiiri:  Vaasan vaalipiiri
Henkilötiedot
Syntynyt: 15. huhtikuuta 1966 (ikä 58) Toholampi
Tiedot
Puolue:  Suomen Keskusta
Koulutus:  ylioppilasmerkonomi (1992) hallintotieteiden kandidaatti (2000)
Uskonto:  Suomen evankelis-luterilainen kirkko
Sotilaspalvelus
Palvelusmaa(t):  Suomi
Palvelusvuodet:  1988-1990
Sotilasarvo:  vääpeli
Komentajuudet:  Golanin UNDOF-operaatio
Aiheesta muualla
mikalintila.fi
Mika Tapani Lintilä (s. 15. huhtikuuta 1966 Toholampi) on suomalainen keskustalainen poliitikko, joka on toiminut kansanedustajana vuodesta 1999. Lintilä nimitettiin Suomen elinkeinoministeriksi 10. joulukuuta 2019. Hän toimi pääministerin sijaisena kesäkuusta syyskuuhun 2019 ja valtiovarainministerinä Rinteen hallituksessa vuoden 2019 kesäkuusta joulukuuhun.
Koulutus ja työura

Lintilä kirjoitti ylioppilaaksi vuonna 1986 ja valmistui ylioppilasmerkonomiksi 1992. Myöhemmin hän suoritti myös hallintotieteiden kandidaatin tutkinnon vuonna 2000. Työurallaan Lintilä on toiminut Pouttu Oy:n talouspäällikkönä. Sotilasarvoltaan Lintilä on reservin vääpeli ja hän on ollut rauhanturvaajana 1988–1990 Golanin UNDOF-operaatiossa.
Poliittinen ura

Keskustan sisällä Lintilä on toiminut puolueen talouspoliittisen työryhmän vetäjänä ja häntä pidetään porvarihallituksen kannattajana. Eduskuntaan Lintilä nousi ensimmäisen kerran vuoden 1999 vaaleissa Vaasan vaalipiiristä. Lintilä uusi paikkansa vuoden 2003 eduskuntavaaleissa, joissa hän oli Vaasan vaalipiirin ääniharava saatuaan yli 10 000 ääntä.
Vuoden 2007 eduskuntavaaleissa Lintilän äänimäärä heikkeni jonkin verran. Kuitenkin Keskustan Keski-Pohjanmaan piiri toivoi hänestä ministeriä Vanhasen II hallitukseen, mutta tämä toive ei toteutunut.
Lintilän johtama työryhmä esitti huhtikuussa 2009, että televisiovastaanottimen omistamiseen perustuvasta 224 euron televisiomaksusta luovuttaisiin, ja tilalle säädettäisiin kaikille pakollinen 175 euron mediamaksu.
Poliittinen ura > Sipilän hallituksessa

Mika Lintilä valittiin äänestyksen jälkeen Sipilän hallituksen uudeksi elinkeinoministeriksi 27. lokakuuta 2016. Keskustan puoluehallituksen ja eduskuntaryhmän yleiskokouksen äänestyksessä hänen vastaehdokkaana oli Mauri Pekkarinen, jonka Lintilä voitti äänin 37–33. Lintilän ministerikausi alkoi 29. joulukuuta 2016 edeltäjänsä Olli Rehnin siirryttyä Suomen Pankkiin. Lintilä kertoi myös luopuvansa Suomen Hippos ry:n hallituksen puheenjohtajan tehtävästä ministerinpestinsä vuoksi. Aiemmin keväällä hänet oli valittu viidennelle kaksivuotiskaudelle Hippoksen puheenjohtajaksi.
Elinkeinoministeriksi noustuaan Lintilä arvioi, että hallitus saattaa keväällä 2017 joutua tekemään lisäleikkauksia, jotka eivät kuitenkaan hänen mukaansa olisi merkittävän suuria. Suomen talouskasvun Lintilä arvioi nousevan vuonna 2018 valtiovarainministeriön ennustetta korkeammalle.
Alun perin pääministeri Juha Sipilän vastuulla olleet valtion omistajaohjausasiat siirrettiin elinkeinoministeri Lintilälle keskustan ministerinsalkkujen muutosten yhteydessä keväällä 2017.
Poliittinen ura > Rinteen ja Marinin hallituksissa

Kevään 2019 eduskuntavaaleissa Lintilä keräsi Vaasan vaalipiirissä kaikkiaan 6 003 ääntä ja uusi paikkansa kansanedustajana.
Lintilä toimi Rinteen hallituksessa pääministerin sijaisena kesäkuusta syyskuuhun 2019 ja valtiovarainministerinä vuoden 2019 kesäkuusta joulukuuhun.
Rinteen hallituksen erottua Lintilä nimitettiin sitä seuranneeseen Marinin hallitukseen Suomen elinkeinoministeriksi 10. joulukuuta 2019. Uudeksi valtiovarainministeriksi tuli keskustan puheenjohtaja Katri Kulmuni.
Poliittinen ura > Hakkerointitapaus

Lintilä oli 9. helmikuuta 2023 illallisella Fortumin edunvalvontajohtaja Esa Hyvärisen kanssa, kun hänen puhelimestaan lähetettiin keskustan WhatsApp-keskusteluryhmään meemikuva, jossa pilailtiin pääministeri Sanna Marinin (sd.) ja kansanedustaja Matias Mäkysen (sd.) kustannuksella. Lintilä väitti, että hänen WhatsApp-tilinsä oli kaapattu. Seuraavana päivänä Lintilä oli kuitenkin jo saanut tilinsä takaisin. Lintilä epäili tietomurron tapahtuneen Afrikan-matkalla edellisviikolla. Myöhemmin Lintilä kertoi, että eduskunnan suorittaman tietoturvaselvityksen mukaan tiliä ei kuitenkaan ollut kaapattu.
Keskusrikospoliisi tutki epäiltyä tietomurtoa. Lintilän puhelimesta ei löytynyt haittaohjelmia, WhatsApp-tiliä ei ollut käytetty muualta kuin Lintilän omasta puhelimesta ja Lintilän WhatsAppia oli lokitietojen mukaan käytetty Lintilän puhelimella, kun kuvaviesti oli lähetetty. Lintilän mukaan hän ei ”tietoisesti tiedosta lähettäneensä viestiä”.
Yksityiselämä

Lintilän Aaro-isä toimi silloisen maalaisliiton ja myöhemmin keskustapuolueen kansanedustajana vuosina 1962–1972. Naimisiin Lintilä meni vuonna 1993 farmaseutti Pirjo Pikkukankaan kanssa. Lintilällä on kaksi lasta. Lintilä oli yksi syytetyistä vuonna 2008 eduskunnassa paljastuneessa laajassa seksuaalisen häirinnän tapauksessa, jossa 30 eduskunnassa työskennellyttä naista syytti eräitä mieskansanedustajia seksuaalisesta ahdistelusta.
Joonas Saartamo

| Joonas Saartamo |
| --- | --- |
 Joonas Saartamo 2013 Jussi-gaalassa.
Henkilötiedot
Syntynyt: 6. toukokuuta 1980 (ikä 44) Helsinki, Suomi
Ammatti:  näyttelijä, rap-artisti
Muusikko
Taiteilijanimi:  Jonde, Alarik
Laulukielet:  suomi
Tyylilajit:  rap
Levy-yhtiöt:  3rd Rail Music
  [ Muokkaa Wikidatassa ] [ ohje ]  
Joonas Alarik Saartamo (s. 6. toukokuuta 1980 Helsinki) on suomalainen näyttelijä ja muusikko.
Hänet tunnetaan muun muassa elokuvista Menolippu Mombasaan, Tyttö sinä olet tähti, Kulman pojat ja Juoppohullun päiväkirja sekä televisiosarjoista Tuliportaat, Pelkovaara ja Suojelijat. Saartamo valmistui Kallion ilmaisutaidon lukiosta vuonna 2000. Lukioaikanaan hän vietti vuoden vaihto-oppilaana Pittsburghissa Yhdysvalloissa. Teatteritaiteen maisteriksi Saartamo valmistui vuonna 2012. Hänen sisarensa Venla Saartamo ja äitinsä Eija Ahvo työskentelevät niin ikään näyttelijöinä. Saartamo sai vuoden 2011 parhaan miesnäyttelijän Jussi-patsaan. Vuonna 2016 Saartamo esitti Onnia Tommi Kinnusen teokseen Neljäntienristeys perustuvassa saman nimisessä näytelmässä Turun kaupunginteatterissa.
Saartamo on tunnettu myös hip hop -artistina. Nykyisin 3rd Rail Musicin artisteihin lukeutuva räppäri käyttää taiteilijanimeä Jonde. Aiemmin hänet tunnettiin nimellä Alarik. Alarikinä Saartamo kuului 2000-luvun alussa vaikuttaneeseen Runosielut-yhtyeeseen.
Saartamo näyttelee Will Smithin esittämän hengen ääniroolia Disneyn vuoden 2019 Aladdin-elokuvan suomenkielisessä dubbauksessa.
Vuonna 2024 Joonas osallistui Suuri seikkailu -tv sarjaan, sijoittuen siinä lopulta toiseksi, finaalikumppani Marko Maunukselan tullessa voittajaksi.
Diskografia > Albumit

Täs o ollu kaikenlaista 3RD012 (2008)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Tommi H | ”Löyhkäävä elämä” | Vaihevuodet |  | 2007 |
| Puppa J | ”Viisas mies skit” | Oi aikoja! |  | 2009 |
| Jake the Break & Flam | ”Ysikuus” | Rattaat pyörimään | Pyhimys | 2011 |
Aiheesta muualla

Joonas Saartamo Internet Movie Databasessa. (englanniksi)
Joonas Saartamo Elonetissä.
| n k Parhaan miespääosan Jussit |
| --- | --- |
1944–1959:  Joel Rinne (1944)  Rauli Tuomi (1945)  Tauno Palo (1946)  Rauli Tuomi (1947)  Leif Wager (1948)  Martti Katajisto (1949)  Tauno Palo (1950)  Hannes Häyrinen (1951)  Tauno Palo (1952)  Kaarlo Halttunen (1953)  Sakari Jurkka (1954)  Heimo Lepistö (1955)  ei jaettu (1956)  ei jaettu (1957)  ei jaettu (1958)  Holger Salin (1959) 
1960–1979:  ei jaettu (1960)  ei jaettu (1961)  Helge Herala (1962)  Joel Rinne (1963)  Matti Oravisto (1964)  ei jaettu (1965)  Pekka Autiovuori (1966)  Jukka Sipilä (1967)  ei jaettu (1968)  Kalevi Kahra (1969)  Eero Melasniemi (1970)  Jussi Jurkka (1971)  Mikko Niskanen (1972)  ei jaettu (1973)  Aimo Saukko (1974)  ei jaettu (1975)  Vesa-Matti Loiri, Antti Litja (1976)  Erkki Pajala, Lasse Pöysti, Vilho Siivola (1977)  Martti Kainulainen, Toivo Mäkelä (1978)  ei jaettu (1979) 
1980–1999:  Lasse Pöysti (1980)  Martti Kainulainen, Pertti Palo (1981)  Hannu Lauri, Martti Pennanen (1982)  Vesa-Matti Loiri, Kari Väänänen (1983)  Paavo Pentikäinen (1984)  ei jaettu (1985)  Paavo Liski, Risto Tuorila (1986)  Lasse Pöysti (1987)  Hannu Lauri (1988)  Kari Sorvali (1989)  Taneli Mäkelä (1990)  Matti Pellonpää (1991)  Silu Seppälä (1992)  Paavo Pentikäinen (1993)  Hannu Kivioja (1994)  Juha Veijonen (1995)  ei jaettu (1996)  Jorma Tommila (1997)  Kari Heiskanen (1998)  Pertti Koivula (1999) 
2000–2019:  Martti Suosalo (2000)  Janne Reinikainen (2001)  Martti Suosalo (2002)  Sulevi Peltola (2003)  Mikko Leppilampi (2004)  Peter Franzén (2005)  Hannu-Pekka Björkman (2006)  Janne Virtanen (2007)  Tommi Korpela (2008)  Tommi Korpela (2009)  Heikki Nousiainen (2010)  Ville Virtanen (2011)  Joonas Saartamo (2012)  Eero Ritala (2013)  Eero Aho (2014)  Antti Litja (2015)  Tommi Korpela (2016)  Jarkko Lahti (2017)  Eero Aho (2018)  Hannu-Pekka Björkman (2019) 
2020–2039:  Pekka Strang (2020)  Shahab Hosseini (2021)  Petri Poikolainen (2022) 
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Saksa  Suomi (KANTO) 
Taiteenala:  MusicBrainz 
Henkilöt:  Deutsche Synchronkartei  Ritva 2  Elonet
Tamás Bakócz

Tamás Bakócz (1442–1521) oli unkarilainen poliitikko, Esztergomin arkkipiispa, kardinaali ja Konstantinopolin läntinen patriarkka.
Bakócz oli syntyperältään vaunujentekijän poika. Papillisen uransa huipentumana hän pyrki paavinistuimelle Julius II:n jälkeen mutta hävisi vaalissa Leo X:lle. Hän toi Roomasta mukanaan Leo X:n bullan ristiretken järjestämisestä turkkilaisia vastaan, mutta ristiretki kääntyi György Dózsan talonpoikaiskapinaksi. Bakóczia on pidetty lahjakkaana, mutta periaatteettomana miehenä, jonka toiminta oli yhtenä syynä uskonpuhdistuksen leviämiseen Unkariin. Hän oli tunnettu omana aikanaan myös suurena taiteenharrastajana.
Luettelo televisiosarjan Päivien viemää henkilöistä

Tämä artikkeli on luettelo televisiosarjan Päivien viemää hahmoista.
Brady

Bradyn perheeseen kuuluvat Caroline ja Shawn Brady. Heillä on kolme yhteistä lasta: Roman, Kimberly ja Kayla. Carolinella oli nuorena suhde Victor Kiriakisin kanssa ja he saivat yhteisen lapsen, Beauregard "Bo" Brady. Caroline ja Shawn ovat kasvattaneet Bon ja Shawn luuli pitkään olevansa Bon isä. Carolinella ja Shawnilla on myös kaksi adoptiolasta: Frankie (Francois Von Leuschner) Brady ja Maxwell "Max" Brady. Salemin sarjamurhaaja murhasi Carolinen marraskuussa 2003, mutta tosiasiassa kuolema lavastettiin, kuten myös muidenkin uhrien kuolemat, ja he joutuivatkin kaukaiselle Karibianmeren saarelle, jonka Tony lopuksi räjäytti.
Shawn Bradylla on kaksi sisarusta. Hänen veljensä nimi oli Eric Brady, mutta hän on kuollut. Siskon nimeä ei tiedetä, mutta hänellä on Colin Murphy -niminen lapsi. Colin asui Salemissa, mutta Nicole ampui hänet Nicolen ja Victorin häissä.
Roman Bradylla on viisi lasta: Caroline "Carrie" Brady, Anna Fredericksin kanssa, kaksoset Samantha "Sami" Brady ja Eric Brady, Marlena Evansin kanssa sekä toiset kaksoset Cassie Brady ja Rex Brady. Katherine "Kate" Robertsin kanssa. Roman on myös isoisä Samin neljälle lapselle. Samilla on poika William "Will" Horton ja tytär Alice "Allie" Horton yhdessä Lucas Hortonin kanssa sekä poika John Roman "Johnny" DiMera ja tytär Sidney DiMera yhdessä E.J. DiMeran kanssa.
Kimberly Bradylla on kaksi lasta: Andrew Donovan ja Jeannie Donovan yhdessä Shane Donovanin kanssa. Koko perhe on muuttanut pois Salemista.
Kayla Bradylla on kaksi lasta: Stephanie Kay Johnson ja Joseph "Joey" Johnson Steven "Patch" Johnsonin kanssa.
Bo Bradylla on neljä lasta: Shawn-Douglas "Shawn" Brady, Isaac "Zack" Brady ja Ciara Alice Brady yhdessä Hope Williams Bradyn kanssa sekä Chelsea (alun perin Georgia) Brady yhdessä Billie Reedin kanssa. Zack kuitenkin menehtyi, kun Chelsea ajoi hänen ylitsensä.
Frankie ja Max Bradylla ei ole omia lapsia. Frankie on ollut naimisissa Eve Donovanin kanssa.
Kaikki Bradyt ovat keskenään hyvin läheisiä ja he pitävät toistensa puolia. Sami on ainut, joka voi pettää perheensä, jos saa siitä itse jotakin etua.
Brady > Shawn-Douglas Brady

Shawn Brady on syntynyt 6. huhtikuuta 1987 Salemissa. Hänen vanhempansa ovat Hope ja Bo Brady. Shawnilla oli useita äitipuolia, koska hän joutui elämään suuren osan lapsuudestaan ilman Hopea.
Pienenä Stefano Dimera sieppasi Shawnin ja suunnitteli tekevänsä hänestä sankarin. Shawn onnistui kuitenkin pakenemaan Stefanolta ja Bo löysi hänet. Vuonna 1999 Hope pakotti Shawnin hyppäämään parvekkeelta, jolloin hän loukkaantui ja joutui sairaalaan. Myöhemmin Hopen kuollessa he huomasivat, että nainen olikin Gina, ei Hope. Shawn lähti isänsä ja muun perheen kanssa etsimään Hopea, joka löytyi lopulta.
Marraskuussa 2003 Jan Spears palasi Salemiin, mutta pysytteli piilossa. Hän vietti aikaansa seuraamalla Shawnia ja miettimällä, miten saisi Bellen pois "kuvioista" ja Shawnin itselleen. Jan piti Shawnin lukittuna häkissä koko kesän. Päästyään karkuun Shawn joutui moottoripyörä-onnettomuuteen ja unohti taas Janin huijauksen.
Shawn jäi kiinni rattijuopumuksesta juotuaan liikaa kuultuaan siitä, että Belle oli menossa naimisiin Philipin kanssa. Shawn oli yön vankilassa ja pääsi sitten pois. Shawn olisi jo muistanut kesän tapahtumat, koska Jan toisti nauhoittamaansa kuvanauhaa, mutta Jan sai hänet unohtamaan kaiken uudelleen. Shawn tapasi Bellen ja puhui tämän kanssa, mutta Shawn muistaa vain Janin videonauhalta näkyvät kuvat Bellestä ja Philipistä, joten he eivät palaakaan yhteen. Myöhemmin Philip lähtee sotaan. Shawn ja Belle sopivat sillä välin asiat ja päättävät palaavansa yhteen, mutta vasta sitten kun Phillip palaa sodasta. Phillip jää kuitenkin sotavangiksi, joten Shawn, Rex, Brady ja Lucas lähtevät pelastamaan hänet. He onnistuvat ja samalla Belle huomaa olevansa raskaana, joten hän ei jätä Phillipiä.
Myöhemmin Shawn ja Mimi lähentyivät ja he menivät naimisiin tammikuussa 2007.